ประกาศธนาคารแห่งประเทศไทยที่ สนส. 63 /2551เรื่อง หลักเกณฑ์การประกอบกิจการสาขาธนาคารพาณิชย์----------------------------อื่นๆ - 1. เหตุผลในการออกประกาศ 1.1 เพื่อเป็นการพัฒนาประสิทธิภาพระบบสถาบันการเงินให้เหมาะสมกับการ แข่งขันของธุรกิจธนาคารพาณิชย์ในปัจจุบัน โดยการสนับสนุนให้ธนาคารพาณิชย์สามารถขยายเครือข่าย ปรับรูปแบบการให้บริการให้ตอบสนองต่อความต้องการของลูกค้า และสามารถบริหารการดําเนินงานได้อย่างมีประสิทธิภาพยิ่งขึ้น 1.2 เพื่อเป็นการส่งเสริมให้ธนาคารพาณิชย์เร่งสร้างความแข็งแกร่งทั้งในด้านฐานะการดําเนินงาน และการมีระบบธรรมาภิบาลที่ดี เพื่อให้เป็นธนาคารพาณิชย์ที่มีคุณสมบัติตามเกณฑ์ (Qualified Bank) ที่จะได้รับสิทธิการจัดตั้งสาขาทั่วไปได้โดยไม่จํากัดจํานวนในแต่ละปี โดยถือว่าได้รับอนุญาตเป็นการทั่วไปจากธนาคารแห่งประเทศไทย ซึ่งจะทําให้ธนาคารพาณิชย์มีความยืดหยุ่นในการบริหารงานสาขาได้อย่างมีประสิทธิภาพมากยิ่งขึ้น ธนาคารแห่งประเทศไทย จึงปรับปรุงหลักเกณฑ์การประกอบกิจการสาขาธนาคารพาณิชย์ ให้สอดคล้องกับการดําเนินธุรกิจทางการเงินที่เปลี่ยนแปลงไป โดยยกเลิกข้อจํากัดต่าง ๆที่อาจเป็นอุปสรรคต่อการดําเนินงานและการให้บริการแก่ลูกค้าและประชาชนอื่นๆ - 2. อํานาจตามกฎหมาย อาศัยอํานาจตามความในมาตรา 13 มาตรา 37 มาตรา 71 และมาตรา 80(2)(ก) แห่งพระราชบัญญัติธุรกิจสถาบันการเงิน พ.ศ. 2551 ธนาคารแห่งประเทศไทยกําหนดหลักเกณฑ์ การประกอบกิจการสาขาธนาคารพาณิชย์ ตามความในประกาศฉบับนี้อื่นๆ - 3. ขอบเขตการบังคับใช้ ประกาศฉบับนี้ให้ใช้บังคับกับธนาคารพาณิชย์ตามกฎหมายว่าด้วยธุรกิจสถาบันการเงิน ยกเว้นกรณีดังต่อไปนี้ 3.1 กรณีธนาคารพาณิชย์ที่เป็นบริษัทลูกของธนาคารพาณิชย์ต่างประเทศการจัดตั้งสํานักงานสาขาให้เป็นไปตามประกาศกระทรวงการคลัง เรื่อง หลักเกณฑ์ วิธีการ และ เงื่อนไขในการขออนุญาตจัดตั้งธนาคารพาณิชย์ที่เป็นบริษัทลูกของธนาคารต่างประเทศ ลงวันที่ 23 มกราคม 2547 และที่แก้ไขเพิ่มเติม ซึ่งสามารถจัดตั้งสํานักงานสาขาได้ 1 สํานักงานสาขาในเขต กรุงเทพ ฯ และปริมณฑล (ปทุมธานี นครปฐม นนทบุรี สมุทรปราการ และสมุทรสาคร) และ 3 สํานักงานสาขานอกเขตกรุงเทพ ฯ และปริมณฑล รวมทั้งสิ้น 4 สํานักงานสาขา โดยขออนุญาต จัดตั้งสํานักงานสาขาได้ไม่เกินปีละ 1 สํานักงานสาขา 3.2 กรณีสาขาของธนาคารพาณิชย์ต่างประเทศ ใช้บังคับเฉพาะข้อ 5.4 และ 5.5 ตามประกาศฉบับนี้อื่นๆ - 4. ประกาศและหนังสือเวียนที่ยกเลิก ตามเอกสารแนบ 1อื่นๆ - 5. เนื้อหา 5.1 ประเภทสาขาและขอบเขตธุรกรรม 5.1.1 "สาขาทั่วไป" หมายความว่า สาขาธนาคารพาณิชย์ที่ให้บริการทางการเงิน ได้ทุกประเภทตามที่ธนาคารแห่งประเทศไทยอนุญาตให้ธนาคารพาณิชย์แต่ละแห่งประกอบ โดยธนาคารพาณิชย์สามารถกําหนดให้สาขาทั่วไปนั้น ๆ ให้บริการทุกประเภท (Full finctions) หรือ บางประเภท (Partial finctions) ก็ได้ แต่อย่างน้อยต้องให้บริการทางการเงินขั้นพื้นฐาน 4 ประเภท ได้แก่ การรับฝากเงิน การถอนเงิน การโอนเงิน และการเปิด-ปิดบัญชีเงินฝาก โดยธนาคารพาณิชย์ ต้องจัดให้มีช่องทางการแจ้งให้ลูกค้าและประชาชนทราบถึงประเภทของธุรกรรมที่สาขาทั่วไป แต่ละแห่งให้บริการอย่างชัดเจน 5.1.2 "สาขาอิเล็กทรอนิกส์" หมายความว่า (1) สาขาที่ให้บริการทางการเงินด้วยเครื่องอิเล็กทรอนิกส์ต่าง ๆ โดยให้ ลูกค้าทําธุรกรรมทางการเงินด้วยตนเอง (Selfservice Banking ผ่านเครื่องอิเล็กทรอนิกส์ที่ธนาคาร พาณิชย์จัดไว้ หรืออาจมีเจ้าหน้าที่ให้คําแนะนําและช่วยเหลือลูกค้าในการใช้อุปกรณ์อิเล็กทรอนิกส์ ต่าง ๆ เท่านั้น โดยสาขาอิเล็กทรอนิกส์จะให้บริการได้เฉพาะบริการฝากเงิน ถอนเงิน โอนเงิน ชําระค่าสินค้าหรือบริการด้วยเครื่องอิเล็กทรอนิกส์ บริการธนาคารทางโทรศัพท์ (Tele Banking) บริการธนาคารผ่านเครือข่ายอินเทอร์เน็ต (Intemet Banking) หรือบริการอื่น ๆ ตามที่ได้รับอนุญาต จากธนาคารแห่งประเทศไทย (2) เครื่องอิเล็กทรอนิกส์ที่ใช้ในการให้บริการทางการเงินที่ตั้งอยู่นอก สํานักงานหรือนอกสาขาทั่วไปของธนาคารพาณิชย์ ทั้งในลักษณะเครื่องเดียวหรือหลายเครื่อง รวมกัน เช่น เครื่องอิเล็กทรอนิกส์ที่ใช้ในการฝากถอนเงินอัตโนมัติ (Automatic Teller Machine : ATM)1 กล่องรับฝากเงินสดและเช็ค (Drop Box) เครื่องบันทึกรายการสมุดคู่ฝากอัตโนมัติ (Passbook Update Machine) และเครื่องอิเล็กทรอนิกส์อื่นตามที่ธนาคารแห่งประเทศไทยกําหนด 5.1.3 "สํานักงานแลกเปลี่ยนเงิน" หมายความว่า สํานักงานที่ประกอบธุรกิจ เกี่ยวกับปัจจัยชําระเงินต่างประเทศ และธุรกิจอื่นที่ธนาคารแห่งประเทศไทยอนุญาต ได้แก่ การให้บริการรับชําระหนี้ การให้บริการรับฝากเงินเพิ่มเติมในบัญชีเงินฝากที่ได้เปิดไว้แล้ว การให้บริการปรับรายการสมุดเงินฝากด้วยเครื่องอัตโนมัติ การให้บริการรับส่งเอกสารและข้อมูล ระหว่างลูกค้าและส่วนงานต่าง ๆ ของธนาคารพาณิชย์ การให้บริการโอนเงินระหว่างประเทศ ทั้งที่ผ่านเครือข่ายของธนาคารพาณิชย์ หรือเครือข่ายอื่น ๆ และการโอนเงินภายในประเทศ โดยผู้โอนเงินและผู้รับเงินไม่จําเป็นต้องมีบัญชีกับธนาคารพาณิชย์ การจําหน่ายเละให้บริการอื่น ที่เกี่ยวเนื่องกับเงินอิเล็กทรอนิกส์ที่ธนาคารพาณิชย์นั้นเป็นผู้ออก เป็นต้น 5.2 การขออนุญาตและการอนุญาตให้จัดตั้งสาขา 5.2.1 สาขาทั่วไป ธนาคารแห่งประเทศไทยจะพิจารณาอนุญาตให้ธนาคารพาณิชย์จัดตั้ง สาขาทั่วไป ตามหลักเกณฑ์และเงื่อนไขที่ธนาคารแห่งประเทศไทยกําหนด โดยแบ่งเป็น 2 กรณีดังนี้ (1) ธนาคารพาณิชย์ที่มีคุณสมบัติครบถ้วนตามหลักเกณฑ์ (Qualifiled Bankสามารถจัดตั้งสาขาทั่วไปได้โดยไม่จํากัดจํานวนในแต่ละปี ตามหลักเกณฑ์การพิจารณา ธนาคารพาณิชย์ที่มีคุณสมบัติตามเกณฑ์ (Qualified Bank) (เอกสารแนบ 2) โดยถือว่าได้รับอนุญาต เป็นการทั่วไปจากธนาคารแห่งประเทศไทย (2) ธนาคารพาณิชย์ที่ไม่ประสงค์จะขอเข้ารับการประเมินเป็นธนาคาร พาณิชย์ที่มีคุณสมบัติตามเกณฑ์ (Qualified Bank) หรือธนาคารพาณิชย์ที่ไม่ผ่านการพิจารณาดังกล่าว สามารถยื่นคําขออนุญาตจัดตั้งสาขาทั่วไปเป็นรายสาขาได้ ตามหลักเกณฑ์และเงื่อนไขการอนุญาต จัดตั้งสาขาทั่วไป (เอกสารแนบ 3) โดยธนาคารแห่งประเทศไทยจะพิจารณาอนุญาตให้ธนาคาร พาณิชย์จัดตั้งสาขาทั่วไปตามเหตุผลและความจําเป็นในแต่ละกรณี ทั้งนี้ การจัดตั้งสาขาทั่วไปตามข้อ 5.2.1 (1) และ (2) ไม่ครอบคลุมถึง การขออนุญาตจัดตั้งสาขาหรือสํานักงานตัวแทนในต่างประเทศ ซึ่งธนาคารพาณิชย์ต้องขออนุญาตต่อ ธนาคารแห่งประเทศไทยเป็นรายกรณี 5.2.2 สาขาอิเล็กทรอนิกส์ ธนาคารแห่งประเทศไทยอนุญาตเป็นการทั่วไปให้ธนาคารพาณิชย์จัดตั้ง สาขาอิเล็กทรอนิกส์นอกสาขาทั่วไปของธนาคารพาณิชย์ได้โดยไม่ต้องขออนุญาต ทั้งนี้ ตามหลักเกณฑ์การจัดตั้งและขอบเขตการให้บริการของสาขาอิเล็กทรอนิกส์ (เอกสารแนบ 4) 5.2.3 สํานักงานแลกเปลี่ยนเงิน ธนาคารแห่งประเทศไทยอนุญาตเป็นการทั่วไปให้ธนาคารพาณิชย์จัดตั้ง สํานักงานแลกเปลี่ยนเงินนอกสาขาทั่วไปของธนาคารพาณิชย์ได้โดยไม่ต้องขออนุญาต ตามหลักเกณฑ์การจัดตั้งและขอบเขตการให้บริการของสํานักงานแลกเปลี่ยนเงิน (เอกสารแนบ 5) 5.3 การพิจารณาธนาคารพาณิชย์ที่มีคุณสมบัติตามเกณฑ์ (Qualified Bank) ธนาคารพาณิชย์สามารถยื่นแสดงความจํานงขอรับการประเมินเป็นธนาคาร พาณิชย์ที่มีคุณสมบัติตามเกณฑ์ (Qualified Bank) ได้ตามหลักเกณฑ์การพิจารณาธนาคารพาณิชย์ ที่มีคุณสมบัติตามเกณฑ์ (Qualified Bank) (เอกสารแนบ 2) โดยธนาคารแห่งประเทศไทยจะมี หนังสือแจ้งผลการพิจารณาให้ธนาคารพาณิชย์ทราบเป็นรายธนาคาร และหากภายหลังธนาคาร แห่งประเทศไทยตรวจพบว่าธนาคารพาณิชย์ใดขาดคุณสมบัติข้อใดข้อหนึ่ง หรือมีข้อสังเกตเรื่อง ธรรมาภิบาลหรือการปฏิบัติตามคําสั่งการอย่างมีนัยสําคัญ ธนาคารแห่งประเทศไทยสามารถ เพิกถอนสิทธิธนาคารพาณิชย์นั้นได้ตลอดเวลา และจะเริ่มมีผลทันที นับตั้งแต่วันที่ธนาคารพาณิชย์ ดังกล่าวได้รับหนังสือแจ้งการเพิกถอนสิทธิจากธนาคารแห่งประเทศไทย 5.4 วันและเวลาทําการปกติ และการเปลี่ยนแปลงวันและเวลาทําการ 5.4.1 วันและเวลาทําการปกติ ธนาคารแห่งประเทศไทยกําหนดให้ธนาคารพาณิชย์เปิดทําการและหยุด ทําการตามวันและเวลา ดังนี้ (1) วันและเวลาเปิดทําการ (1.1) ในเขตกรุงเทพมหานคร ให้เปิดทําการวันจันทร์ ถึง วันศุกร์ เวลา 9.30 ถึง 15.30 น. (1.2) ในเขตอื่นนอกจากข้อ (1.1) ให้เปิดทําการวันจันทร์ ถึง วันศุกร์เวลา 8.30 ถึง 15.30 น. (2) วันหยุดทําการประจําสัปดาห์ คือวันเสาร์และวันอาทิตย์ (3) วันหยุดตามประเพณีตามที่ธนาคารแห่งประเทศไทยประกาศกําหนด สําหรับสาขาอิเล็กทรอนิกส์ และสํานักงานแลกเปลี่ยนเงินที่เปิดให้บริการ ภายนอกสํานักงานของธนาคารพาณิชย์ ธนาคารแห่งประเทศไทยอนุญาตเป็นการทั่วไปให้เปิดทําการ ได้ตามวันและเวลาที่ต้องการ ทั้งนี้ ธนาคารพาณิชย์ต้องประกาศวันและเวลาเปิดและหยุดทําการไว้ ในที่เปิดเผย ณ สํานักงานสาขาของธนาคารพาณิชย์แต่ละแห่ง 5.4.2 การเปลี่ยนแปลงวันเละเวลาทําการ (1) ธนาคารพาณิชย์สามารถเปลี่ยนแปลงวันและเวลาทําการได้ในกรณี ต่อไปนี้ (1.1) เปิดทําการในวันหยุดทําการหรือเปิดทําการนอกเวลาทําการตามที่ธนาคารแห่งประเทศได้กําหนดไว้ตาม 5.4.1(1) ได้โดยไม่ต้องขออนุญาตอีก (1.2) ปรับเปลี่ยนเวลาเปิดและปิดทําการได้ กรณีธนาคารพาณิชย์เปิดและปิดทําการตามเวลาที่สอคคล้องกับสถานที่ตั้ง เช่น ห้างสรรพสินค้า เป็นต้น โดยถือว่าได้รับอนุญาตเป็นการทั่วไปจากธนาคารแห่งประเทศไทย (2) การเปลี่ยนแปลงวันและเวลาทําการนอกเหนือจากข้อ 5.4.2 (1) (1.1)และ (1.2) ธนาคารพาณิชย์จะต้องขออนุญาตธนาคารแห่งประเทศไทยเป็นรายกรณี (3) เงื่อนไขในการเปลี่ยนแปลงวันและเวลาทําการ (3.1) การเปลี่ยนแปลงวันและเวลาทําการในแต่ละครั้งธนาคารพาณิชย์ต้องแจ้งให้ลูกค้าและประชาชนทราบถ่วงหน้าอย่างน้อย 7 วัน โดยประกาศไว้ในที่เปิดเผย ณ สํานักงานของธนาคารพาณิชย์นั้น ๆ และจะต้องใช้วันและเวลาดังกล่าวต่อเนื่องไม่น้อยกว่า 6 เดือน ยกเว้น ธนาคารพาณิชย์จะได้รับอนุญาตจากธนาคารแห่งประเทศไทยเป็นรายกรณีเมื่อมีเหตุอันควร (3.2) การเปลี่ยนแปลงวันและเวลาทําการในทุกกรณี ธนาคารพาณิชย์ต้องกําหนดแผนการปฏิบัติงานเพื่อรองรับไม่ให้เกิดผลกระทบต่อระบบงานหลักของสถาบันการเงิน โดยรวม เช่น ระบบการชําระเงิน เละกําหนดแผนฉุกเฉินเมื่อเกิดกรณีวิกฤต อาทิ การขาดสภาพคล่อง หรือการถอนเงินฝากอย่างกระทันหันจากสาเหตุข่าวลือ เป็นต้น (3.3) ธนาคารพาณิชย์ต้องสื่อสารให้พนักงานในส่วนงานที่เกี่ยวข้องได้รับทราบเผนการปฏิบัติเพื่อรองรับและแก้ไขเมื่อเกิดวิกฤต และถือปฏิบัติตามแผนดังกล่าวโดย เคร่งครัดเมื่อเกิดปัญหาขึ้น (3.4) ธนาคารพาณิชย์ต้องจัดให้มีระบบการควบคุมภายใน และ มาตรการรักษาความปลอดภัย ทั้งในส่วนของธนาคารพาณิชย์เอง และอํานวยความปลอดภัยให้แก่ ลูกค้าได้เป็นอย่างดี (3.5) ธนาคารพาณิชย์ต้องประกาศวัน เวลา และธุรกรรมที่จะให้บริการให้ชัดเจนไว้ในที่เปิดเผย ณ สํานักงานของธนาคารพาณิชย์แต่ละแห่ง (3.6) ธนาคารพาณิชย์ต้องจัดทํารายงานสรุปการเปลี่ยนแปลงวัน และเวลาทําการสาขาทั่วไปของธนาคารพาณิชย์เป็นรายไตรมาส ตามแบบรายงานที่แนบมาพร้อม ประกาศนี้ (เอกสารแนบ ให้ธนาคารแห่งประเทศไทยทราบภายใน 15 วันนับจากวันสิ้นไตรมาส หากไตรมาสใดไม่มีการเปลี่ยนแปลงให้ระบุในแบบรายงานว่า "ไม่มีการเปลี่ยนแปลง" ด้วย 5.4.3 การลดวันและเวลาทําการของสาขาทั่วไปแห่งสุดท้าย ธนาคารพาณิชย์อาจขออนุญาตจากธนาคารแห่งประเทศไทยเป็นรายกรณี ในการลดวันและเวลาทําการของสาขาทั่วไปแห่งสุดท้ายในอําเภอหรือกิ่งอําเภอ เพื่อทดแทนการ ยกเลิกสาขาทั่วไปแห่งสุดท้าย โดยธนาคารพาณิชย์ต้องเปิดให้บริการอย่างน้อย 2 วันต่อสัปดาห์ และกําหนดแนวทางดําเนินการเพื่อบรรเทาความเดือดร้อนให้แก่ลูกค้าและประชาชนในพื้นที่ ทั้งนี้ ธนาคารพาณิชย์ต้องแจ้งกําหนดวัน เวลา และประเภทธุรกรรมที่สาขานั้นให้บริการให้ลูกค้า ทราบล่วงหน้าอย่างน้อย 30 วันก่อนวันดําเนินการ พร้อมทั้งระบุชื่อสาขาทั่วไปหรือหน่วยงาน ที่รับผิดชอบพร้อมช่องทางในการติดต่อ เพื่อให้ลูกค้าสามารถติดต่อได้หากมีข้อผิดพลาดหรือ มีข้อร้องเรียนในวันที่ธนาคารพาณิชย์มิได้เปิดทําการ 5.5 การประกอบการนอกสถานที่ ธนาคารแห่งประเทศไทยอนุญาตเป็นการทั่วไปให้ธนาคารพาณิชย์ ประกอบการนอกสถานที่ได้ทั้งในเวลาทําการและนอกเวลาทําการ ตามหลักเกณฑ์และขอบเขต การประกอบการนอกสถานที่ของธนาคารพาณิชย์ (เอกสารแนบ 7) เพื่อเปิดให้ธนาคารพาณิชย์ สามารถอํานวยความสะดวกให้แก่ลูกค้านอกสถานที่ได้ แต่ต้องไม่มีลักษณะเป็นการหลีกเลี่ยง การขออนุญาตจัดตั้งสาขา หรือเป็นการทําธุรกรรมที่ธนาคารแห่งประเทศไทยไม่อนุญาต ในกรณีที่ ธนาคารพาณิชย์ประสงค์จะทําธุรกรรมอื่นนอกเหนือจากที่ธนาคารแห่งประเทศไทยอนุญาต ธนาคารพาณิชย์ต้องขออนุญาตจากธนาคารแห่งประเทศไทยเป็นรายกรณี 5.6 การย้ายสถานที่ตั้งสาขา 5.6.1 ธนาคารแห่งประเทศไทยอนุญาตเป็นการทั่วไปให้ธนาคารพาณิชย์ย้าย สํานักงานสาขาได้ หากการย้ายสาขานั้นเป็นไปตามเงื่อนไขดังต่อไปนี้ (1) การย้ายสถานที่ตั้งสาขานั้นยังอยู่ในเขตหรืออําเภอเดียวกันกับสํานักงาน สาขาปัจจุบัน และ (2) การเลิกสํานักงานสาขาปัจจุบันหรือสํานักงานสาขาชั่วคราวในวัน เดียวกับวันที่จัดตั้งสํานักงานสาขาแห่งใหม่หรือสํานักงานสาขาถาวรแล้วแต่กรณี ธนาคารพาณิชย์ต้องแจ้งธนาคารแห่งประเทศไทยล่วงหน้าไม่น้อยกว่า 15 วัน ก่อนวันดําเนินการ และประกาศกําหนดการย้ายสถานที่ตั้งสาขาไว้ในที่เปิดเผย ณ สํานักงานสาขานั้น ๆทั้งนี้ ในช่วงเวลาดําเนินการย้ายสาขาดังกล่าว ธนาคารพาณิชย์ต้องกําหนดแนวทางดําเนินการเพื่อ อํานวยความสะดวกให้ลูกค้าและประชาชน ตามความเหมาะสม 5.6.2 การย้ายสํานักงานใหญ่ และกรณีอื่น ๆ นอกเหนือจากข้อ 5.6.1 ธนาคารพาณิชย์ต้องขออนุญาตต่อธนาคารแห่งประเทศไทยเป็นรายกรณี 5.7 การหยุดทําการชั่วคราว และการเลิกสาขา 5.7.1 การหยุดทําการชั่วคราว (1) กรณีสาขาทั่วไป ธนาคารแห่งประเทศไทยอนุญาตเป็นการทั่วไปให้ธนาคารพาณิชย์หยุดทําการสาขาทั่วไปชั่วคราวได้ในกรณี ดังนี้ (1.1) กรณีฉุกเฉินหรือมีเหตุสุดวิสัย โดยการหยุดทําการดังกล่าวมีกําหนดเวลาไม่เกิน 15 วัน และต้องแจ้งธนาคารแห่งประเทศไทยทราบทันทีที่ได้หยุดทําการ และปิดประกาศให้ลูกค้าและประชาชนทราบ (1.2) กรณีไม่ฉุกเฉิน แต่มีเหตุผลความจําเป็นที่จะต้องหยุดทําการ และการหยุดทําการตังกล่าวมีกําหนดเวลาไม่เกิน 15 วัน เช่น การไฟฟ้าแจ้งดับไฟ การปรับปรุงซ่อมแซม ที่ทําการสํานักงานสาขา เป็นต้น (1.3) กรณีสาขาทั่วไปที่เปิดให้บริการนอกวันทําการ หรือเปิดให้บริการทุกวัน ประสงค์จะหยุดทําการในวันหยุดตามประเพณีที่ธนาคารแห่งประเทศไทยประกาศกําหนด ทั้งนี้ ในกรณีการหยุดทําการตามข้อ (1.2) และ (1.3) ธนาคารพาณิชย์ ต้องแจ้งให้ธนาคารแห่งประเทศไทยทราบล่วงหน้า และปิดประกาศให้ลูกค้าและประชาชนทราบ ล่วงหน้า (2) กรณีสาขาอิเล็กทรอนิกส์และสํานักงานแลกเปลี่ยนเงิน ธนาคารแห่งประเทศไทยอนุญาตเป็นการทั่วไปให้ธนาคารพาณิชย์หยุดทําการสาขาอิเล็กทรอนิกส์และสํานักงานแลกเปลี่ยนเงินเป็นการชั่วคราวได้ ทั้งนี้ การหยุดทําการ ดังกล่าวมีกําหนดเวลาไม่เกิน 90 วัน โดชธนาคารพาณิชย์ต้องประกาศวันและเวลาหยุดทําการชั่วคราว ไว้ในที่เปิดเผย ณ บริเวณที่ตั้งสาขาอิเล็กทรอนิกส์ หรือบริเวณสํานักงานแลกเปลี่ยนเงินนั้น ๆ และ ธนาคารพาณิชย์ต้องกําหนดแนวทางดําเนินการเพื่ออํานวยความสะดวกให้ลูกค้าและประชาชน สามารถรับบริการจากสํานักงานสาขาอื่น หรือช่องทางบริการอื่น ๆ ตามความเหมาะสม 5.7.2 การเลิกสาขา (1) การเลิกสาขาทั่วไป ธนาคารพาณิชย์ที่ประสงค์จะเลิกสาขาทั่วไป ให้ธนาคารพาณิชย์ยื่นขออนุญาตต่อธนาคารแห่งประเทศไทย ตามหลักเกณฑ์การเลิกสาขาทั่วไปของธนาคารพาณิชย์ (เอกสารแนบ 8) พร้อมเสนอแผนการเลิกสาขาทั่วไปล่วงหน้าไม่น้อยกว่า 60 วันก่อนวันเลิกทําการ และแจ้งให้ลูกค้าทราบล่วงหน้าไม่น้อยกว่า 30 วันก่อนวันเลิกทําการ หากไม่ได้รับการทักท้วงจาก ธนาคารแห่งประเทศไทยภายใน 30 วัน นับจากวันที่ธนาคารแห่งประเทศไทยได้รับคําขอและเอกสาร ประกอบการพิจารณาครบถ้วน ให้ธนาคารพาณิชย์ดําเนินการตามแผนการเลิกสาขาทั่วไปนั้นได้ (2) การเลิกสาขาอิเล็กทรอนิกส์ หรือสํานักงานแลกเปลี่ยนเงิน ธนาคารพาณิชย์ที่ประสงค์จะเลิกสาขาอิเล็กทรอนิกส์ หรือสํานักงานแลกเปลี่ยนเงินเป็นการถาวร ต้องแจ้งให้ธนาคารแห่งประเทศไทยทราบล่วงหน้าไม่น้อยกว่า 15 วัน ก่อนวันเลิกทําการ 5.8 การซื้อหรือมีไว้ซึ่งอสังหาริมทรัพย์ ในการซื้อหรือมีไว้ซึ่งอสังหาริมทรัพย์ เพื่อใช้เป็นสถานที่สําหรับการประกอบ ธุรกิจของสาขาทั่วไป สาขาอิเล็กทรอนิกส์ และสํานักงานแลกเปลี่ยนเงิน นอกจากปฏิบัติตาม หลักเกณฑ์ในการจัดตั้งสาขาแต่ละประเภทดังกล่าวข้างต้นแล้ว ธนาคารพาณิชย์ต้องปฏิบัติตาม ประกาศธนาคารแห่งประเทศไทย เรื่อง หลักเกณฑ์การซื้อหรือมีไว้ซึ่งอสังหาริมทรัพย์เพื่อเป็น สถานที่สําหรับประกอบธุรกิจ หรือสําหรับพนักงานและลูกจ้างของธนาคารพาณิชย์ และที่แก้ไขเพิ่มเติม และหลักเกณฑ์อื่น ๆ ที่เกี่ยวข้องอย่างเคร่งครัดอื่นๆ - 6. บทเฉพาะกาล 6.1 ธนาคารพาณิชย์ที่ได้รับอนุญาตให้จัดตั้งสาขาก่อนวันที่ประกาศฉบับนี้ใช้บังคับ ให้ธนาคารพาณิชย์ดําเนินการต่อไปได้ตามที่ได้รับอนุญาต 6.2 ธนาคารแห่งประเทศไทยให้เวลาธนาคารพาณิชย์ในการดําเนินการตามประกาศ ฉบับนี้ เพื่อปรับฐานะสาขาย่อย และสาขาคอมพิวเตอร์ที่มีพนักงานให้บริการทําธุรกรรมการเงิน พื้นฐานในปัจจุบันเป็น "สาขาทั่วไป" ให้สอดคล้องกับรูปแบบสาขาตามหลักเกณฑ์ใหม่ ตลอดจน ดําเนินการเรื่องต่าง ๆ เช่น การเปลี่ยนแปลงประเภทของการให้บริการ การจัดการเกี่ยวกับการ พนักงาน การปรับปรุงสถานที่ทําการและเครื่องใช้สํานักงาน ระบบเทคโนโลยีสารสนเทศ และ ระบบรายงานต่าง ๆ ฯลฯ ภายในระยะเวลา 2 ปี นับแต่ประกาศฉบับนี้มีผลใช้บังคับอื่นๆ - 7. วันเริ่มต้นบังคับใช้ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 3 สิงหาคม 2551 (นางธาริษา วัฒนเกส)ผู้ว่าการธนาคารแห่งประเทศไทย